a 400/2024. (XI.11.) határozat melléklete

**VÁLLALKOZÁSI SZERZŐDÉS**

amely létrejött

egyrészről: **Mór Városi Önkormányzat**

címe: 8060 Mór, Szent István tér 6.

tel: +36 22/560-802

számlaszáma: 11600006-00000000-76354634

adószáma: 15727220-2-07

statisztikai szám: 15727220-8411-321-07

képviseli: Fenyves Péter, polgármester

mint **Megrendelő**

másrészről**: GÖRPARK Kft.**

címe: 1161 Budapest, Baross utca 170.

tel: +36 30 976 88 00

számlaszáma: 11717009 22479390

adószáma: 27402838-2-42

cégjegyzékszáma: 01-09-388633

képviseli: Pichler Róbert ügyvezető

mint **Vállalkozó**

között (a továbbiakban Fél, illetve Felek) az alulírott helyen és napon, az alábbi feltételek mellett.

1. **Előzmények**

Jelen szerződés a Megrendelő által az Országos Bringapark Program 2024 pályázati felhívás alapján nyertes projektje megvalósítása érdekében kiírt **Pumpapálya létesítése Mór városában című projekt kivitelezési munkálatai**elnevezésű beszerzési eljárás lezárását követően és alapján jött létre.

**Szerződés tárgya**

Megrendelő megrendeli, Vállalkozó elvállalja a beszerzési eljárás során közzétett műszaki tervdokumentációban és az ajánlattételi felhívásban taglalt feladatok előírás szerinti megvalósítását – a szükséges anyagok, eszközök beszerzését, helyszínre szállítását és beépítését a jelen szerződés feltételeivel.

**A Felek nyilatkozatai**

Vállalkozó a szerződés aláírásával kijelenti és garantálja, hogy rendelkezik a 2. pont szerinti feladatok elvégzéséhez szükséges megfelelő minősítéssel, engedélyekkel, felszereléssel, szervezettel, szakemberekkel, pénzeszközökkel, teljes tapasztalattal, valamint Magyarországon bejegyzett vállalkozás.

Vállalkozó kötelezettséget vállal arra és szavatol azért, hogy a feladatokat a megfelelő szakértelemmel és gondossággal, legjobb tudása szerint és a legnagyobb körültekintéssel, valamint a magyar jogszabályoknak és szabványoknak, a vonatkozó szakmai és hatósági, valamint a jelen szerződésben meghatározott előírásoknak megfelelően teljesíti. Vállalkozó a jelen szerződés aláírásával nyilatkozik, hogy a feladatok teljesítéséhez szükséges szakértelemmel, szakképesítéssel rendelkezik, illetve alkalmazottai, megbízottai és alvállalkozói is rendelkeznek az adott munka elvégzéséhez szükséges szaktudással. Vállalkozó szavatolja a jelen szerződésben meghatározott kötelezettségeinek szerződésszerű teljesítését, továbbá az alkalmazott megoldások, eljárások alkalmasságát és az elvégzett munka első osztályú minőségét.

Vállalkozó – az árajánlata benyújtásával egyidejűleg elismeri – hogy minden szükséges intézkedést megtett arra vonatkozóan, hogy mindazon fennálló és várható feltételek tekintetében teljesen tájékozott legyen, amelyek az adott munka költségeit, teljesítését érintik, vagy érinthetik. Ezen feltételek kihatásai a szerződéses ellenértékben benne foglaltaknak. Az előbb említett feltételekből eredő bármilyen hiányosság nem mentesíti a Vállalkozót az adott feladat teljes körű teljesítésére vállalt kötelezettségei alól.

Vállalkozó az ajánlata benyújtásával, egyidejűleg elfogadja, hogy ismeri és betartja az összes jogi és műszaki előírást, amelyet az adott feladat megvalósítása során követnie kell.

Megrendelő a beruházáshoz tartozó műszaki dokumentációt a pályázati felhívásnak megfelelően a Támogatóval jóváhagyatta, a kivitelezésre támogatói engedéllyel rendelkezik, melyet Vállalkozó megismerhetett.

Megrendelő a szerződés szerinti munkák ellenőrzésére műszaki ellenőrt nem bízott meg, a feladatot a pályázati felhívás alapján a Magyar Kerékpáros Turisztikai Szövetség (MAKETUSZ) tárgyi kivitelezben jártas szakembere látja el. Felek a szerződés aláírásával egyidejűleg a szervezetet a munkálat esedékességéről tájékoztatják.

**A szerződéses ellenérték és a fizetési feltételek**

**A vállalkozói díj: nettó 27 200 000- Ft + 27% ÁFA =bruttó 34 544 000- Ft**

A szerződéses ellenérték a befejezési határidőkre prognosztizált átalányár, amely tartalmazza a műszaki tartalom megvalósításához tartozó kivitelezési munkák teljes költségét, a tevékenységgel kapcsolatban fizetendő minden díjat, illetéket (vámot), biztosítási díjat, az átadási eljárás költségeit, bármiféle dokumentáció készítésének költségét, bérleti díjat (gépek, irodák, raktárak, stb.), a felvonulási-, vagyonvédelmi költségeket, a garanciális és szavatossági kötelezettségek költségeit, az esetlegesen felmerülő károk megtérítésének költségeit.

Vállalkozó a kivitelezés műszaki előrehaladásához igazodóan 1 db előlegszámla, 1 db részszámla, és 1 db végszámla benyújtására jogosult az alábbiak szerint:

**Előlegszámla: A szerződés aláírásával egyidejűleg, díjbekérő alapján a vállalkozási díj legfeljebb 20%-a.**

**Részszámla: az 50 %-os készültség elérését követően, teljesítés igazolás alapján, a vállalkozói díj 50%-a**

**Végszámla: a műszaki átadás-átvételi eljárás sikeres lezárása után, teljesítési igazolás alapján, az igénybe vett előleg összegével csökkentve.**

Vállalkozó a 4.2. alpont szerinti teljesítési pontok elérésekor annak tényét írásban jelzi Megrendelő felé. Az elvégzett munkát Megrendelő 5 munkanapon belül ellenőrzi. Amennyiben elfogadásra kerül a teljesítés, úgy Megrendelő aláírja a Vállalkozó által előkészített teljesítésigazolást. Ennek birtokában Vállalkozó kiállíthatja számláját. Megrendelő a számlát akkor fogadja be, ha a számla megfelel a hatályos jogszabályokban, valamint a pályázati felhívásban és annak elszámolási útmutatójában előírt alaki és tartalmi követelményeknek. A számla annak kiállításától számított 15 napon belül, átutalással kerül kifizetésre Vállalkozó bankszámlájára. Megrendelő fizetési késedelme esetében a Ptk. késedelmi kamatra vonatkozó rendelkezései irányadók. A késedelmi kamat a fizetés esedékességét követő naptól jár.

Jelen szerződés pénzügyi fedezetét az AOFK\_T/0023/2024. számú támogatói okirat szerinti támogatás, valamint a Megrendelő által saját költségvetésében vállalt önerő biztosítja.

**A Felek kötelezettségei**

Vállalkozó a munkavégzés során azzal összefüggő zaj, rezgés, por stb. szennyeződések megszüntetésére, illetve korlátozásra vonatkozó előírásokat betartja. Vállalkozó a munkaterületekről és a csatlakozó idegen területekről, a kivitelezéssel összefüggésben keletkezett szennyeződést folyamatosan eltávolítja. Amennyiben a Vállalkozó a jelen rendelkezés szerinti kötelezettségét felszólítás ellenére sem teljesíti, a terület megtisztítását Megrendelő a Vállalkozó költségére elvégezteti. Vállalkozó köteles a keletkezett hulladékot a jogszabályoknak megfelelően gyűjteni. Vállalkozó felel valamennyi természetvédelmi-, környezetvédelmi jogszabály betartásáért.

Vállalkozó a feladatok megvalósítására lényeges kihatással bíró (műszaki megoldás, határidő) észrevételeiről haladéktalanul köteles értesíteni Megrendelőt. Ezen értesítési kötelezettségének elmulasztásából Megrendelőt ért kárért Vállalkozó felelősséggel tartozik. A megvalósítás közben felmerülő vitákat (műszaki, értelmezési stb.) Felek menet közben, vagy átadás után, elsősorban megegyezéssel rendezik. A viták lezárásának hiánya nem késleltetheti a megvalósítást, nem adhat alapot a befejezési határidő módosítására.

Vállalkozó a munka során Megrendelő érdekeinek és utasításainak megfelelően köteles eljárni, de jogszabály vagy hatósági döntés tartalmával ellentétes, illetve a mások személyét vagy vagyonát veszélyeztető szolgáltatást nem végezhet. Amennyiben Megrendelő a feladatok teljesítésével kapcsolatban szakszerűtlen vagy jogszabályba ütköző utasítást ad, úgy Vállalkozó köteles erre, valamint az ilyen utasítás végrehajtásával járó jogkövetkezményekre Megrendelő figyelmét felhívni. A felhívás elmaradásából eredő károkért Vállalkozó felel. Ilyen utasítást Vállalkozó nem hajthat végre Megrendelő figyelmeztetést követő, ismételt, nyomatékos felszólítása esetén sem.

Vállalkozó tevékenységével összefüggő és a szerződés időtartama alatt keletkező károkra Megrendelő felelősséget nem vállal és nem nyújt külön kártérítést.

Vállalkozó a későbbiekben részletezett kötbérfizetési kötelezettségen túlmenően köteles a késedelmes kezdésével okozott károkat megtéríteni.

A megrendelés teljesítésével kapcsolatos összes feladat Vállalkozó kötelezettsége és költsége.

Vállalkozó köteles az általános és szakági biztonsági és munkavédelmi előírásokat betartani. Vállalkozó munkaidőben és azon kívül is köteles a munkaterület baleset-, tűz- és vagyonvédelmét biztosítani.

Vállalkozó a kivitelezési munkákból eredően, Megrendelővel szemben harmadik személy által támasztott követelések esetén tanúskodik, illetve együttműködik Megrendelővel.

Vállalkozó köteles a szerződés teljesítése során Megrendelő szakmai és gazdaságossági szempontjainak messzemenő figyelembevétele mellett, a tudomására jutott megrendelői érdekek érvényesítésével eljárni.

Vállalkozó köteles a szerződés teljesítését akadályozó valamennyi körülményről Megrendelőt haladéktalanul értesíteni. Az értesítés elmulasztásából eredő károkért Vállalkozó felel.

* 1. . Megrendelő köteles Vállalkozónak a szerződés szerinti feladatok szerződésszerű teljesítéséhez szükséges minden rendelkezésére álló adatot, információt, felvilágosítást, utasítást díj- és költségmentesen megadni, olyan időben, hogy az ne veszélyeztesse Vállalkozó által a szerződésben vállaltak határidőben való maradéktalan teljesítését.

**Átadás-átvételi eljárások**

. Megrendelő legkésőbb a jelen szerződés aláírásának napját követő 8 munkanapon belül átadja a munkaterületet Vállalkozó részére. Vállalkozó tudomásul veszi, hogy a munkaterület átadásától a műszaki átadás-átvételi eljárás befejezéséig a munkaterületet érintő kárveszély-viselési kötelezettség Vállalkozót terheli. Vállalkozó köteles minden elvárható intézkedést megtenni a munkaterületen az esetleges károk megelőzése, elhárítása, kár esetében pedig a károk csökkentése érdekében. Az átadás-átvételi eljárást Megrendelő, illetve Vállalkozó képviselője bonyolítja le a Műszaki Ellenőr közreműködésével.

A műszaki átadás-átvételi eljárás lebonyolítása a következők szerint történik: A műszaki átadás-átvétel előkészítése Vállalkozó feladata. Az átadás-átvétel megkezdése csak lényeges, rendeltetésszerű használatot gátló hiányosságok esetén tagadható meg. A műszaki átadás-átvétel időpontját a Műszaki Ellenőr tűzi ki Vállalkozó készre jelentésének kézhez vétele utáni 15 napon belüli időpontra és egyben meghívja az eljárásban érdekelt feleket. Az eljárás során a felek rögzítik az esetleges hibákat, hiányosságokat, rögzítik továbbá ezek kijavításának a határidejét is. Az eljárás során a felek leellenőrzik az átadás-átvételi dokumentációt és az építési naplót. Felek az eljárásról a fentiek szerint jegyzőkönyvet vesznek fel. Ha az eljárás megkezdésének napján semmilyen hiba, illetve hiányosság nincs, úgy az eljárás lezárható. Amennyiben van, úgy a jegyzőkönyvben meg kell jelölni az eljárás lezárásának várható dátumát. Amennyiben a műszaki átadás-átvételi eljárást 15 napon belül nem sikerül lezárni, úgy azt meghiúsultnak kell tekinteni, és egy új eljárást kell kezdeni.

**7. Teljesítés határideje és helye**

A teljesítési véghatáridő: **a szerződéskötést követő 3 hónap.** A teljesítési véghatáridőn belül a műszaki átadás-átvételi eljárásnak meg kell kezdődnie. Vállalkozó előbbiek figyelembevétele mellett előteljesítésre jogosult.

Megrendelő részéről a teljesítés igazolására jogosult személy: **Fenyves Péter polgármester, a** Műszaki Ellenőr jóváhagyását követően.

Teljesítés helye: **Mór 4262/4 hrsz.**

**8. Szerződésszegés**

8.1 Felek jelen szerződésből eredő kötelezettségeik nem teljesítés, hibás- vagy késedelmes teljesítés eseteiben, a Ptk. szerződésszegésre vonatkozó szabályai, illetve a szerződés rendelkezései szerint felelnek.

8.2 Késedelmi kötbér: Amennyiben a Vállalkozó elmulasztja kötelezettségeinek a szerződésben vállalt teljesítési határidőre történő teljesítését, úgy a Megrendelő késedelmi kötbérre jogosult. Késedelmes teljesítés esetén a fizetendő nettó kötbér mértéke a szerződéses ellenérték 0,2%-ának megfelelő összeg naponta. Kötbérmaximum 25 napi tétel, mely a szerződéses ellenérték 5%-a.

8.3 Ha a Vállalkozó késedelme bármely kötbérterhes határidő vonatkozásában a 25 naptári napot meghaladja, úgy a Megrendelő súlyos szerződésszegésre való hivatkozással a szerződést azonnali hatállyal felmondhatja, és a kötbéren felül kárait és költségeit is követelheti.

8.4 A Vállalkozó által elismert kötbérek a felmerülésükkor esedékes, lejárt pénzkövetelésnek minősülnek. Megrendelő kötbérigényről szóló írásbeli nyilatkozata után Vállalkozó haladéktalanul, de legkésőbb 3 munkanapon belül írásban köteles nyilatkozni annak elismeréséről vagy az elismerés megtagadásáról. Az elismert kötbérigények a Vállalkozó által kiállított esedékes számla ellenértékéből azonnal levonásra kerülnek úgy, hogy azokat a Vállalkozó köteles az általa kiállított számlában levonásba helyezni. Megrendelő a kötbérigényét a beszámításon kívül jogosult más módon is érvényesíteni. A kötbér érvényesítése nem érinti Megrendelőnek a kötbér összegét meghaladó kárigényét és a szerződésszegésből eredő igényeit. Megrendelő jogosult azokat a polgári jog szabályai szerint érvényesíteni.

8.5 Felek rögzítik, hogy Megrendelő részéről a szerződésszegésen alapuló igény érvényesítése kötelező.

**9. Garancia, jótállás**

9.1 Vállalkozó a munkát a hatályos jogszabályok, hatósági előírások, kötelező szabványok, műszaki normatívák betartásával, hiba- és hiánymentesen köteles teljesíteni, amelyek együttes feltételei a szerződésszerű teljesítésnek. Vállalkozó szavatolja továbbá azt, hogy mind az általa létrehozott eredmény egésze, mind a felhasznált anyagok, berendezések a kivitel szempontjából megfelelnek az érvényes magyar szabványoknak, a környezet-és tűzvédelmi munkabiztonsági szabályoknak, valamint a megrendelő elvárásainak, és a szerződéses cél elérését maradéktalanul biztosítják.

9.2 A szerződés megszűnését követően Vállalkozó szavatossági felelősségére a vonatkozó jogszabályok és a kötelező alkalmassági időt előíró egyéb szabályok, rendelkezések az irányadók. Vállalkozó a műszaki átadás-átvételi eljárás során köteles Megrendelőnek átadni a szavatossági- és jótállási jogai gyakorlásához szükséges minden információt és dokumentációt.

9.3 Vállalkozó az aszfaltos nyomvonalú pumpapályára és annak megközelítését szolgáló felvezető szakaszra köteles a sikeres műszaki átadás-átvételének lezárásától 60 hónap jótállási időt vállalni. A jótállási idő - a javított rész vonatkozásában - a kijavítás időpontjától újra kezdődik.

9.5 Vállalkozót nem terheli jótállási kötelezettség a sikeres műszaki átadás-átvétel után olyan meghibásodásokért, amely szakszerűtlen és gondatlan üzemeltetés vagy rendellenes használat eredménye, illetve, ha az a karbantartás elmaradásának következtében állt be, felel azonban azokért a rejtett hibákért, szakszerűtlen utasításokért, anyag, alkatrész, tartozék és rendszer meghibásodásokért, amelyek a Vállalkozóra visszavezethető hiányosságokból származott. Vállalkozót a Ptk.-ban és az egyéb jogszabályokban kötelezően megállapított jótállási és szavatossági kötelezettség a vállalt időtartamtól függetlenül terheli.

9.6 A jótállási, garanciális vagy szavatossági idő alatt fellépő hiányosságokat, hibákat haladéktalanul köteles Vállalkozó saját költségén kijavítani, illetve intézkedni a hiba, elhárításáról. Amennyiben a hiba elhárítása csere útján történik, a kicserélt elemeket, alkatrészeket, tartozékokat stb. Vállalkozó térítésmentesen Megrendelő rendelkezésére bocsátja, illetve a meghibásodott elemeket, alkatrészeket, tartozékokat a helyszínen beépíti.

**10. Vis maior**

* 1. Vállalkozó nem sújtható kártérítéssel, vagy a szerződéstől való elállással, ha a késedelmes teljesítés, vagy meghiúsulás vis maior eredménye.
  2. A jelen pont értelmezése szempontjából a vis maior olyan esetekre vonatkozik, amely Vállalkozó működési és ellenőrzési körén kívül eső okból, neki nem felróható módon következik be. Ilyen esetek lehetnek: pl. sztrájk, háború vagy forradalom, tűzeset, árvíz, járvány, karantén, korlátozások és szállítási embargó. A vis maiornak közvetlen összefüggésben kell állnia a Vállalkozó tevékenységével és a bekövetkezett szerződésszegéssel.
  3. Amennyiben Megrendelő egyéb irányú írásos utasítást nem ad, Vállalkozónak tovább kell teljesítenie szerződéses kötelezettségeit, amennyiben az ésszerűen lehetséges, és meg kell keresnie minden ésszerű alternatív módot a teljesítésre, melyet a vis maior esete nem gátol.
  4. A szerződésben foglalt határidők a vis maior időtartamával meghosszabbodnak. Amennyiben a vis maior időtartama meghaladja a 30 napot, Megrendelőnek jogában áll a szerződés nem teljesített részétől elállni hátrányos jogi következmények nélkül oly módon, hogy Vállalkozónak erről írásos értesítést küld.

1. **A szerződés megszűnése**
   1. Jelen szerződés megszűnik a teljesítési határidőre történő teljesítést, vagy késedelmes teljesítést követően lefolytatott sikeres műszaki átadás-átvételi eljárás lezárásával. A szerződés megszűnése Vállalkozó jótállási és a pályázat elszámolásához szükséges esetleges adatszolgáltatási kötelezettségét nem érinti.
   2. A Megrendelő, bármilyen egyéb jogának sérelme nélkül azonnali hatállyal egyoldalúan felmondhatja a Szerződést, Vállalkozónak adott írásbeli értesítés útján, amenniyben:
      1. Vállalkozó fizetésképtelenné válik, ellene bármilyen, megszüntetésre irányuló eljárás indul hivatalosan közzétett módon.
      2. Vállalkozó figyelmen kívül hagyja vonatkozó jogszabályokat, alapos ok nélkül megtagadja, vagy figyelmen kívül hagyja a Megrendelő utasításait.
      3. Vállalkozó egyéb módon elmulasztja bármely kötelességének pontos, és a jelen szerződésben meghatározott feltételek szerinti végrehajtását, és ha ezek a mulasztások folytatódnak a Megrendelőnek a szerződésszerű teljesítésre vonatkozó írásbeli felszólítását követő 15 (tizenöt) munkanapon keresztül (különösen, de nem kizárólagosan: méltányolható ok nélkül nem kezdi meg a szerződés teljesítését, a szerződés teljesítését méltányolható ok nélkül felfüggeszti, kötbérfizetési kötelezettségének nem tesz eleget).
      4. Vállalkozó késedelme a végteljesítési határidő vonatkozásában a 25 naptári napot meghaladja.
   3. Ha a Megrendelő a vállalkozási szerződést a fentiek alapján felmondja, úgy a Vállalkozó és a Megrendelő között elszámolási jogviszony keletkezik.
   4. Vállalkozó bármilyen egyéb jogának sérelme nélkül azonnali hatállyal egyoldalúan felmondhatja a szerződést Megrendelőnek adott írásbeli értesítés útján, ha
      1. Megrendelő neki felróható okból, alapos és méltányolható ok nélkül a Munkaterület használatában folyamatosan, megszakítás nélkül 8 munkanapot meghaladó mértékben akadályozza Vállalkozó teljesítését.
      2. Megrendelő írásbeli felszólítás ellenére nem tesz eleget 15 munkanapon belül együttműködési kötelezettségének oly módon, hogy neki felróhatóan válasz nélkül hagyja Vállalkozó írásbeli kezdeményezéseit.
   5. A szerződés felmondása esetén
      1. A Megrendelő jogosult a munkaterületet Vállalkozótól visszavenni, Vállalkozó azt köteles visszaadni. Az adott feladat befejezése érdekében Megrendelő jogosult Vállalkozó tulajdonában lévő és a munkaterületen fellelhető összes anyagot felhasználni.
      2. Megrendelő jogosult az elkezdett munkálatokat befejezni, ideértve azt, hogy megbízhat más vállalkozót, vagy vállalkozókat, vagy Megrendelő maga gondoskodhat a munkaerőről és anyagról, és maga valósíthatja meg a folyó munkák bármely részét.
   6. A szerződés felmondása nem korlátozza Megrendelőnek Vállalkozóval szembeni jogszabály szerinti kártérítésre vonatkozó jogát, ideértve Vállalkozó által végzett munkákból származó kártalanítást is.
   7. A szerződés Megrendelő általi felmondása esetén a Vállalkozó a szerződés megszűnése előtt már teljesített szolgáltatás szerződésszerű pénzbeli ellenértékére jogosult.
2. **Kapcsolattartók, képviselők, közreműködők megnevezése**
   1. A felek a szerződéssel, illetve annak teljesítésével kapcsolatos minden lényeges adatot, körülményt írásban kötelesek egymással közölni, vagy egyéb, bizonyítható módon. Szerződő felek szabályszerű írásbeli közlésnek tekintik az elektronikus úton (e-mail-en) elküldött írásbeli üzeneteket is. Kétség esetén mind az elektronikus levél, mind a levél, esetében a küldő felet terheli annak a bizonyítása, hogy a másik fél részére a küldeményt megküldte. Szerződő felek ugyanakkor kötelezik magukat arra, hogy a jelen szerződés teljesítése szempontjából különösen fontos okiratokat (pl. teljesítési igazolás, nyilatkozatok.) személyesen, vagy ajánlott, tértivevényes levél útján juttatják el a címzett részére.
   2. A felek kijelölt kapcsolattartói:

Megrendelő részéről:

Schmidt Norbert

Levélcím: 8060 Mór, Szent István tér 6.

Tel.:06 30-529-7299

e-mail: schmidtnorbert@mor.hu

Vállalkozó részéről:

Pichler Róbert

Levélcím: 1161 Budapest, Baross utca 170.

Tel: 06-30-976-88-00

Vállalkozó felelős műszaki vezetője: Győri Sándor

e-mail: gyoriasamb@gmail.com

Telefon:

Névjegyzék szám: MMK MV-KÉ/M/VZ-19-5971

NÜJ: 449724660

12.3 A Felek rögzítik, hogy nem minősül a szerződés módosításnak a jelen pontban meghatározott kapcsolattartók személyében, illetőleg az elérhetőségiekben bekövetkezett bármely változás.

**13. Biztosítás**

13.1. Vállalkozó kijelenti, hogy rendelkezik jelen szerződés alapján teljesítésre kerülő, kivitelezési tevékenység hibáiból, hiányosságaiból származtatható károk ellentételezésére kivitelezői építési-szerelési felelősségbiztosítással. A biztosítás kiterjed a jelen szerződés megkötésétől a teljes jótállási időszakra vonatkozóan mindazon biztosítási eseményekre, amelyek lefedik a vállalt, teljes feladatok végrehajtását, illetve a szolgáltatás teljesítése során felmerülő kockázatot.

13.2. Vállalkozó kijelenti, hogy a biztosítást a fentiekben meghatározott módon a szerződésben rögzített jótállási időtartama alatt folyamatosan fenntartja. Vállalkozó vállalja, hogy ezen biztosítás alapján – mely kiterjed az általa a Megrendelő részére a jelen szerződés alapján végzett minden tevékenység kockázatára – káresemény bekövetkezte esetén Megrendelőnek, avagy harmadik személynek megfelelő kártérítést képes biztosítani. Vállalkozó kijelenti, hogy ezen felelősségbiztosítás alapján kifizethető kártérítési összeg fedezetet nyújt arra, hogy annak felhasználásával a biztosítási esemény alá eső eszközök, berendezések és szolgáltatások a szerződésnek megfelelően kerüljenek teljesítésre, a Megrendelőnek bármilyen jogcímen történő többletköltség felszámítása nélkül.

13.3. Megrendelő jogosult a felelősségbiztosítás fennállásának igazolására a Vállalkozót írásban felhívni. Amennyiben Vállalkozó hitelt érdemlően nem bizonyítja a biztosítás fennállását, akkor ez súlyos szerződésszegésnek minősül és Megrendelő jogosulttá válik a szerződés azonnali hatályú felmondására, és a szerződést biztosító mellékkötelezettségek érvényesítésére.

**14. Egyéb rendelkezések**

14.1. A szerződés teljesítése során a feleket kölcsönös együttműködési és tájékoztatási kötelezettség terheli.

14.2. Vállalkozó, Megrendelő előzetes írásos hozzájárulása nélkül az eljárás és a szerződés teljesítése folyamán tudomására jutott információkat kizárólag a szerződés teljesítésére használhatja fel.

14.3. Vállalkozó alkalmazottai és megbízottjai felé történő információközlésnek bizalmasnak kell lennie, és csak olyan mértékig megengedett, mely az adott szerződés teljesítésének szempontjából feltétlenül szükséges.

14.4. Jelen szerződést csak kétoldalúan és cégszerűen aláírt megállapodással lehet módosítani, kiegészíteni.

14.5. Vállalkozó jogosult alvállalkozót igénybe venni. Vállalkozó a jogosan igénybe vett alvállalkozó magatartásáért úgy felel, mintha maga járt volna el. Vállalkozó alvállalkozó bevonása esetén is teljeskörűen és közvetlenül felelős Megrendelő felé a jelen szerződésben foglalt kötelezettségek teljesítéséért. Vállalkozó köteles olyan alvállalkozói szerződést kötni, hogy a jelen szerződésből fakadó jogok és kötelezettségek e személyekkel szemben is maradéktalanul érvényesíthetőek legyenek. Vállalkozó alvállalkozója Megrendelővel szemben semmilyen anyagi vagy más igényt közvetlenül nem támaszthat.

14.6.Felek rögzítik, hogy a jelen szerződésben szereplő, a szerződés megnevezésére (típusára), tárgyára, a szerződést kötő felek nevére, a szerződés értékére, valamint ezen adatok változásaira vonatkozó valamennyi adat – az információs önrendelkezési jogról és információszabadságról szóló 2011. évi CXII. törvény alapján nyilvános és ilyenként a Megrendelő részéről nyilvánosságra hozandó.

14.7 Szerződő felek kötelezettséget vállalnak továbbá arra, hogy a személyes adatok kezelését a hatályos jogszabályokban meghatározott követelményeknek, különösen pedig az Európai Parlament és a Tanács 2016. április 27-én kiadott, 2018. május 25-től hatályos, a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló (EU) 2016/679 rendeletében (GDPR: General Data Protection Regulation – általános adatvédelmi rendelet), valamint az információs önrendelkezési jogról és az információszabadságról szóló 2011. évi CXII. törvényben (Info tv.) foglalt előírásoknak megfelelően végzik.

14.8 A jelen szerződésben nem szabályozott kérdésekben a Polgári Törvénykönyv (2013. évi V. tv.) és az Adatvédelmi törvény (2011. évi CXII. tv.) rendelkezései az irányadóak. Vállalkozó az államháztartásról szóló törvény végrehajtásáról szóló 368/2011. (XII.31.) Kormányrendelet 50. § (1a) bekezdése, valamint az államháztartásról szóló 2011. évi CXCV. törvény 41. § (6) bekezdése alapján nyilatkozik, hogy figyelemmel a nemzeti vagyonról szóló 2011. évi CXCVI. törvény 3. § (1) bekezdés 1. pontjára – átlátható szervezetnek minősül.

* 1. A jelen szerződés annak aláírásával, az aláírás napján lép hatályba.

Mór, 2024.11. …

|  |  |
| --- | --- |
| Aláírás:  ………………………………………. | Aláírás:  ………………………………………… |
| Mór Városi Önkormányzat:  Fenyves Péter  polgármester  Megrendelő képviseletében  P.H. | GÖRPARK Kft.  Pichler Róbert  ügyvezető  Vállalkozó képviseletében  P.H. |

Mór, 2024. …… Mór, 2024….…

Jogi ellenjegyző: Pénzügyi ellenjegyző:

……………………………….. ………………………………..

Dr. Taba Nikoletta Hossó Anita

jegyző pénzügyi irodavezető